‫- בסדרה זו מוצגים מראות קשים -‬
‫- שעשויים להטריד חלק מהצופים -‬
‫- שדה התעופה הבינלאומי לוגן,‬ ‫בוסטון, מסצ'וסטס -‬
‫- הקלטה מ-11 בספטמבר 2001 -‬
‫אמריקן 11, עומס תנועה מצפון לשדה התעופה‬ ‫בגובה 3,500 רגל,‬
‫הישארו בגובה 3,000, מסלול ארבע ימין.‬
‫יש אישור להמראה.‬
‫זה היה בוקר יום שלישי יפהפה.‬
‫השמיים היו בהירים, הם היו כחולים,‬ ‫לא היה ענן בשמיים.‬
‫קוראים לזה "בהיר באופן קיצוני".‬
‫בערך בשמונה טיסה 11 של אמריקן סיימה לתדלק.‬
‫היא הייתה בדרך ללוס אנג'לס.‬
‫היא המריאה משדה התעופה לוגן בבוסטון.‬ ‫אנחנו יודעים שנחטפה.‬
‫- 08:13 בחוף המזרחי -‬
‫אמריקן 11, נסקו ושמרו על רמה שלוש חמש אפס.‬
‫- קולו של בקר מה-FAA‬ ‫במרכז בקרת הטיסה של בוסטון -‬
‫אמריקן 11, נסקו ושמרו על רמה שלוש חמש אפס.‬
‫אמריקן 11, בוסטון.‬
‫כאן את'נס.‬
‫כאן בוסטון, הפניתי את אמריקן ל-20 שמאלה‬ ‫ורציתי שינסוק,‬
‫אבל הוא לא עונה בכלל.‬
‫נראה שהוא פונה ימינה.‬
‫בקרי התעופה איבדו קשר,‬
‫אבל החוטפים השתמשו בנהר ההדסון‬ ‫כדי להגיע לניו יורק סיטי.‬
‫- 08:19 בחוף המזרחי -‬
‫מספר שלוש בירכתיים. אין תשובה מתא הטייס.‬
‫מישהו נדקר במחלקת עסקים.‬
‫ואני חושבת שיש גז מדמיע‬ ‫כי אנחנו לא יכולים לנשום.‬
‫לא יודעת. נראה לי שחוטפים אותנו.‬
‫איך קוראים לך?‬
‫אוקיי. קוראים לי בטי אונג.‬
‫אני מספר שלוש בטיסה 11.‬
‫הנוסעים במחלקה הראשונה…‬
‫הדיילת במחלקה הראשונה והכלכלית נדקרו.‬
‫ואנחנו לא יכולים להיכנס לתא הטייס,‬ ‫הדלת לא נפתחת.‬
‫יצרתם קשר עם עוד מישהו?‬
‫לא.‬
‫מישהו מתקשר לרפואית, ואי אפשר להשיג רו…‬
‫- הרבה מקום לרגליים, אמריקן איירליינס -‬
‫ב-2001 עבדתי במרכז הסחר העולמי‬
‫במגדל הדרומי, מגדל שתיים.‬
‫הייתי בקומה 101.‬
‫היינו בבניין הזה לדעתי ארבע או חמש שנים.‬
‫- מאריוט מרכז הסחר העולמי -‬
‫התחלתי לעבוד במלון ב-1981.‬
‫קראו למלון ויסטה אינטרנשיונל‬ ‫ואז זה הפך למלון מאריוט אינטרשיונל.‬
‫הייתי מהנדס המלון.‬ ‫למעשה תחזקתי את כל הבניין.‬
‫בבוקר ה-11 בספטמבר‬
‫הגעתי לפה בערך בשש, כמו בדרך כלל.‬
‫בדרך כלל בשמונה יש לנו פגישות מחלקתיות,‬
‫שזו פגישה קצרה לגבי סדר היום.‬
‫ובפגישה הזו הבוס שלי אמר לנו‬
‫שיש כמה אורחות במלון‬
‫שיש להן בעיות בחדר.‬
‫הבוס שלי רצה שניתן תשומת לב מלאה‬ ‫לשתי האורחות האלה.‬
‫שמות שתי הנשים היו פיי ולי גילמור, משיקגו.‬
‫לי סבלה מטרשת נפוצה.‬
‫זה גרם לה לנכות קשה.‬
‫היא הייתה מרותקת לכיסא גלגלים.‬
‫היא קידמה זכויות של בעלי נכויות.‬
‫אמרתי לבוס שלי שאלך לחדר‬
‫ואוודא שהאורחת מרוצה ושיש לה‬ ‫כל מה שהיא צריכה בשביל אותו יום.‬
‫- משרד מחוז דרום-מזרח להזמנות של‬ ‫אמריקן איירליינס, קארי, קרוליינה הצפונית -‬
‫- 08:21 בחוף המזרחי -‬
‫קו החירום של אמריקן איירליינס,‬ ‫מה מקרה החירום שלך?‬
‫אני נידייה, מתקשרת מאמריקן איירליינס.‬
‫אני מנטרת שיחה שבה טיסה 11,‬
‫הדיילת בטיסה מדווחת לנציגים שלנו‬ ‫שהטייס, שכולם נדקרו.‬
‫טיסה 11?‬ ‫-כן.‬
‫פנינו לבקרת התעופה.‬
‫הם יטפלו בזה כחטיפה מאומתת,‬
‫אז הם מפנים את כל התנועה מהדרך שלהם.‬
‫אוקיי.‬
‫הוא כיבה את הטרנספונדר שלו,‬
‫אז אנחנו לא יודעים בוודאות מה הגובה שלו.‬
‫אנחנו רק פועלים לפי… נראה שהם חושבים ש…‬
‫הוא במכ"ם הראשי. נראה שלדעתם הוא מנמיך.‬
‫נכנסתי ללובי,‬
‫וכדי להגיע לקומה ה-82‬ ‫הייתי צריכה שתי מעליות.‬
‫קודם המעלית המהירה לקומה 78, ואז ל-82.‬
‫והגעתי למשרד שלי‬
‫והיה לי הרבה מזל,‬ ‫כי השולחן שלי היה ליד החלון‬
‫בצד המזרחי של המגדל.‬
‫אז ראיתי מהחלון שלי את האיסט ריבר,‬ ‫כל הגשרים,‬
‫והרחק לכיוון אירופה.‬
‫הייתי מנהל חטיבה במחלקה המשפטית‬
‫של רשות הנמלים של ניו יורק וניו ג'רזי.‬
‫מרכז הסחר נבנה באמצע שנות ה-60 ותחילת ה-70‬
‫על ידי רשות הנמלים, אז כשהבנייה הושלמה‬
‫הם העבירו לשם את המשרדים.‬
‫האדריכל הראשי היה יפני.‬
‫באופן אירוני היה לו פחד גבהים,‬
‫אבל הוא בכל זאת בנה‬ ‫את שני בנייני הענק האלה.‬
‫האנשים בעלי הכוח הכלכלי בניו יורק‬ ‫רצו לבנות את המרכז הזה‬
‫למסחר ולסחר עולמי, כולל משפחת רוקפלר,‬
‫אז הם תכננו את "מרכז הסחר העולמי".‬
‫אחרי שהמגדלים נבנו,‬ ‫מבקרי אדריכלות לא אהבו אותם.‬
‫בדיחה נפוצה הייתה,‬
‫"ברוכים הבאים לניו יורק,‬ ‫ביתם של בניינים מפורסמים,‬
‫בניינים יפים, כמו האמפייר סטייט‬
‫ומגדל קרייזלר, והקופסאות שלהם".‬
‫אבל אנשים התרגלו אליהם,‬
‫ואהבו אותם מאוד.‬
‫בכל יום עסקים נתון‬
‫היו יכולים להיות 70, 80 אלף אנשים‬ ‫במתחם הקטן הזה בן 64 הדונם.‬
‫אז הם היו כמו עיר בתוך עיר.‬
‫הייתי המשנה לנציב‬
‫במחלקת החקירות של ניו יורק סיטי.‬
‫היה לנו מבצע ביום המתקפה.‬
‫היינו במרכז הסחר העולמי ונפגשנו עם‬
‫עבריין כדי לקחת שוחד‬ ‫כי הוא לא רצה לשלם מיסים.‬
‫היה לנו צוות חוקרים עם ציוד האזנה,‬
‫והם עמדו לפגוש אותו שם.‬
‫זו טיסת אמריקן 11 שמנסה ליצור קשר?‬
‫חברו את השיחה למכשיר הקשר…‬
‫יש לנו כמה מטוסים.‬ ‫פשוט תהיו בשקט ונהיה בסדר.‬
‫אנחנו חוזרים לשדה התעופה.‬
‫- קולו של חוטף מטיסה 11 -‬
‫אמריקן 11, ניסיתם ליצור קשר?‬
‫אל תזוזו. הכול יהיה בסדר.‬
‫אם תנסו לזוז, תפגעו בעצמכם ובמטוס.‬
‫פשוט תהיו בשקט.‬
‫- 08:37 בחוף המזרחי -‬
‫מרכז בוסטון, יחידת ניהול התנועה.‬ ‫יש לנו בעיה.‬
‫יש לנו כלי טיס חטוף בדרך לניו יורק,‬
‫ואנחנו צריכים שאתם…‬
‫אנחנו צריכים שתזניקו F-16 או משהו‬ ‫כדי לעזור לנו.‬
‫זה אמיתי או תרגיל?‬
‫לא. זה לא תרגיל, זו לא בדיקה.‬
‫אוקיי. רק רגע. טוב?‬
‫כן.‬
‫היי.‬
‫ברצינות. לגמרי.‬ ‫-מה?‬
‫- 08:38 -‬
‫מה?‬
‫מה אמרת?‬
‫זה אמיתי? חטיפה אמיתית?‬
‫- אנשים שונים בהגנה האווירית -‬
‫ברבע לתשע במשרד שלי היה שקט מוחלט.‬
‫- המגדל הצפוני -‬
‫כולם עבדו במחשבים שלהם.‬
‫פתאום,‬
‫השקט הופרע עם פיצוץ אדיר.‬
‫ואפשר גם לקבל חתימה שלך?‬
‫מה זה היה, לעזאזל?‬
‫נשמע כמו התרסקות מטוס.‬
‫שם.‬ ‫-בואו אלינו.‬
‫בואו אלינו!‬
‫היי, בת'! מה זה?‬
‫משהו פגע במרכז הסחר העולמי? או ש…‬
‫זה מרכז הסחר.‬
‫מטורף!‬
‫שיט!‬
‫דיווח בזמן אמת, אתם רואים,‬
‫מן הסתם, מראה מאוד מטריד שמצולם כעת.‬
‫זה מרכז הסחר העולמי,‬
‫ויש לנו דיווח לא מאומת הבוקר‬
‫שמטוס התנגש באחד מהמגדלים.‬
‫כן. אנחנו מביטים…‬
‫אין ספק שהיה פיצוץ ענק ואש.‬
‫הרבה עשן שחור עולה מהבניין הזה.‬
‫עשן שחור, שוב,‬
‫הוא סימן לכך שהאש משתוללת.‬
‫הייתי אז במשרד שלי בקומה ה-62.‬
‫וב-08:46 היה פתאום בום חזק וקול התרסקות,‬
‫והבניין התחיל לרעוד,‬ ‫ומעולם לא הרגשתי את זה.‬
‫המהנדסים אומרים לי שהבניינים תוכננו‬
‫להתנדנד ברוחות בעוצמת הוריקן.‬
‫הם היו חייבים. הם לא היו יכולים להיות‬ ‫קשיחים כי היו גבוהים מדי.‬
‫אבל זה היה שונה, הם רעדו כל כך‬
‫שכמה מהעמיתים שלי איבדו שיווי משקל‬
‫ונפלו אל הברכיים.‬
‫ונראה שהרעידות המשיכו 20 או 30 שניות.‬
‫כשהרעידות נפסקו,‬
‫צעקתי לכולם לצאת לכיוון המדרגות.‬
‫אל תבזבזו זמן בניסיון לברר מה קרה.‬
‫קודם תברחו ותבררו אחר כך.‬
‫אלפי, עשרות אלפי אנשים‬ ‫עובדים בשני הבניינים האלה.‬
‫בלב הרובע הפיננסי של ניו יורק.‬
‫- המגדל הדרומי - המגדל הצפוני -‬
‫ישבתי בצד הדרומי של המגדל הדרומי,‬
‫הייתי הכי רחוקה שיכולתי להיות, ושמעתי בום.‬
‫זה היה בום מאוד חלש.‬
‫העמיתים שלי שישבו בצדדים המערבי‬ ‫והצפוני של הבניין‬
‫ממש הרגישו את החום מחלקי המטוס‬
‫כשהם עברו על פני החלונות שלהם,‬
‫והם אמרו שנייר על השולחן שלהם נחרך.‬
‫רצית אז להתפנות?‬
‫לא. לא חשבתי על זה בכלל.‬
‫בעצם, אימא שלי שאלה, "את יוצאת?"‬
‫בגלל שאימא שלי שאלה, אמרתי "בטח".‬
‫כולנו חשבנו שזה איזה אידיוט‬
‫בססנה או כלי טיס קטן‬
‫שסטה מהמסלול ופגע בבניין.‬
‫לא הבנו בהתחלה שזה 757.‬
‫- ג'ים ברגר, עמית של דזירה -‬
‫ארזתי את התיק שלי‬ ‫וראיתי את ג'ים ברגר עובר,‬
‫וקודם לכן הוא שמע אותי אומרת‬ ‫שפצצה התפוצצה,‬
‫והוא בא לומר לנו שהוא שמע‬
‫שבעצם מטוס התנגש במגדל הצפוני.‬
‫מגדל אחד.‬
‫הוא חדר עד לב הבניין, ישר פנימה.‬
‫אז אם הייתם בקומה 92 ומעלה, לא היה מפלט,‬
‫לא היו מדרגות לרדת בהן.‬
‫- 08:50 בחוף המזרחי -‬
‫- שיחת חירום -‬
‫מכבי אש 408. איפה השריפה?‬
‫אני בקומה ה-106 של מרכז הסחר העולמי.‬
‫היה פה פיצוץ.‬
‫אוקיי. קומה 106?‬
‫באיזה בניין? אחד או שניים?‬ ‫-בניין אחד.‬
‫טוב. תשאירו חלונות פתוחים, אם אפשר, וחכו.‬
‫ייקח קצת זמן כי יש שריפה למטה.‬
‫אי אפשר לפתוח חלונות בלי לשבור אותם.‬
‫טוב. פשוט חכו.‬
‫טוב. פשוט חכו. אנחנו בדרך.‬
‫טוב. בבקשה תמהרו.‬
‫והיום הזה, שהתחיל יפה, הפך לחום.‬
‫חתיכות נייר הסתחררו מחוץ לחלון שלנו.‬
‫אז ג'ים אמר, "הגיע הזמן ללכת הביתה".‬
‫וחשבנו, "מעולה. אפילו עוד לא 09:00‬
‫ואנחנו בדרך הביתה".‬
‫כשהלכתי למעליות ג'ים הלך במורד המסדרון.‬
‫הוא סרק שוב את הקומה.‬
‫הוא הלך לוודא שכולם יודעים שצריך ללכת‬
‫ושאף אחד לא נשאר.‬
‫ג'ים לא הספיק לצאת.‬
‫נכון לעכשיו אין לנו דיווחים רשמיים‬ ‫על נפגעים.‬
‫אנחנו רק עכשיו מתחילים להבין מה מתרחש‬ ‫באירוע הנורא הזה.‬
‫- מאריוט מרכז הסחר העולמי -‬
‫הבניין רעד.‬
‫לא ידענו מה זה היה.‬
‫האזעקות התחילו לפעול אוטומטית,‬
‫וכשהן פועלות כל המעליות מושבתות.‬
‫ידענו שהמצב רע. ידענו שמשהו לא בסדר.‬
‫כשעמדתי בלובי ראיתי אישה מתקרבת אליי.‬
‫היא הגיעה ממגדלי התאומים.‬
‫היא סבלה מכוויות קשות ואמרתי, "אלוהים".‬
‫מישהו צעק להביא מגבת כדי לכסות אותה‬
‫כי העור שלה התקלף בצורה נוראית.‬
‫אחר כך גיליתי שהיא נשרפה מהדלק.‬
‫הוא בטח נשפך בפיר המעלית.‬ ‫-כן. המעליות. כן.‬
‫- לי גילמור, פיי גילמור, אימה של לי -‬
‫משום מה נזכרתי בנשים ואמרתי לעצמי,‬
‫"אולי כדאי שאבדוק אם הן שם,‬
‫כי אני לא בטוח".‬
‫בגלל שהמעליות הושבתו,‬
‫הלכתי למעלית המטען, השתמשתי במפתח ועליתי.‬
‫כשפתחתי את הדלת, הן היו שם.‬ ‫שלוש נשים חיכו.‬
‫הן נתקעו שם.‬
‫אחת מהנשים רצה חזרה לחדר שלה‬ ‫ונעלה את הדלת.‬
‫לא יודע למה. פחדה. כן.‬ ‫-היא פחדה.‬
‫רצתי אחריה, דפקתי על הדלת שלה ואמרתי לה,‬
‫"סליחה, גברתי. אני לא יודע מה קורה.‬
‫אני יודע שזה משהו רע. גם אני פוחד.‬
‫חייבים ללכת".‬
‫היא התחילה לבכות.‬ ‫היא אמרה, "טוב. אבוא איתך".‬
‫בסוף… הוצאת אותן בבטחה.‬
‫אתה יודע מה קרה להן אחרי זה?‬
‫לא.‬
‫מטוסים בדרך כלל‬ ‫לא מתקרבים כל כך לבניינים האלה.‬
‫מהירות הרוח במקום הזה לא גבוהה בכלל.‬
‫תנאי הטיסה כמעט מושלמים.‬ ‫-לגמרי מושלמים.‬
‫אנשים כבר התחילו לזרום‬
‫מכל קומה מעלינו אל חדרי המדרגות.‬
‫החלטתי לעמוד בכניסה‬
‫ולספור את האנשים מהחטיבה שלי‬
‫כדי לוודא שכל התשעה נכנסו לחדר המדרגות.‬
‫הייתי מנהל החטיבה אז הרגשתי שהם באחריותי.‬
‫המדרגות היו עמוסות מאוד‬ ‫אז הם לא זזו מהר בכלל.‬
‫בקומה ה-20‬
‫ראינו לראשונה כבאי עולה כשירדנו.‬
‫אז בהמשך היינו צריכים לרדת בטור יחיד,‬
‫כי עכשיו משטרת רשות הנמלים והכבאים‬
‫עולים בצד השני כדי לנסות לפנות את הבניין.‬
‫שמחתי לראות את הכבאים.‬
‫- קול של כבאי לא ידוע -‬
‫לידיעתך, ממיקומנו אני רואה עשן כבד‬
‫מגיע מהבניין של מרכז הסחר העולמי.‬
‫תשלחי לי כל מה שאת יכולה, קייט.‬
‫בבוקר ה-11 בספטמבר בעצם‬ ‫לא הייתי אמור להיות במשמרת.‬
‫עבדתי במשמרת של 24 שעות ביום ראשון בלילה,‬
‫יום שני, ו-11 בספטמבר היה יום שלישי.‬
‫- כבאית 24, סולם 5 -‬
‫המפקד של כבאית 24,‬
‫הוא ביקש ממני להחליף אותו במשמרת.‬
‫- לובי המגדל הצפוני, 11 בספטמבר 2001 -‬
‫הזכוכית בלובי נשברה.‬
‫נכנסנו וראינו סדקים בשיש,‬
‫וראיתי גופות קרוב למעליות,‬
‫הם נהרגו מהדלק הסילוני שנשפך בפירי המעלית.‬
‫הפקודה הייתה לעלות ולכבות את האש‬
‫ולהוציא כמה שיותר אנשים.‬
‫התחלנו לעלות בטור יחיד,‬
‫והיו הרבה אזרחים שירדו בטור יחיד,‬ ‫בסדר מופתי.‬
‫בסוף הגענו למישהו מהקומה ה-90 שראה אש.‬
‫אז ידעתי שהטיפוס יהיה ארוך.‬
‫- המגדל הדרומי -‬
‫ירדתי במהירות ללובי הביניים בקומה ה-78.‬
‫הוא היה מלא באנשים.‬
‫בערך 400 איש חיכו בלובי הזה‬
‫כדי לרדת במעלית המהירה אל הקומה הראשונה.‬
‫נכנסתי לאחת מהמעליות האחרונות‬ ‫שהגיעה לקומת הלובי.‬
‫ברור ש… משהו מחריד קרה.‬
‫ושוב, דיווח לא מאומת‬
‫שמטוס התנגש באחד מהמגדלים.‬
‫אנחנו מתאמצים…‬
‫- 09:02 בחוף המזרחי -‬
‫אתה יכול להסתכל מהחלון?‬ ‫-כן.‬
‫אתה רואה מישהו בגובה 4,000 רגל‬
‫כחמישה מייל מזרחית לשדה התעופה? נראה שהוא…‬
‫כן. אני רואה אותו.‬
‫תראה. גם הוא יורד לכיוון הבניין?‬
‫הוא גם יורד מאוד מהר. כן.‬ ‫-טוב, זה…‬
‫4,500 רגל עכשיו. הוא ירד 800 רגל במכה אחת.‬
‫זה מצב אחר.‬
‫יצאנו לרחוב והייתי עם עוד שלושה עמיתים.‬
‫מצאנו אחד את השני במעלית,‬
‫וכשפנינו לרחוב ליברטי,‬
‫צעדנו בערך עשרה צעדים ואינגריד צעקה,‬ ‫"תברחו".‬
‫היא לא זוכרת למה אמרה את זה,‬
‫אבל רצנו במורד רחוב ליברטי לרחוב צ'רץ'‬ ‫בפארק זוקוטי.‬
‫השעה הייתה 09:03.‬
‫- 09:03 בחוף המזרחי -‬
‫אני יודעת את זה עכשיו, כי אז‬ ‫טיסת יונייטד 175 התנגשה במגדל הדרומי.‬
‫אלוהים!‬
‫- קרוליין דרייס, סטודנטית -‬
‫אלוהים!‬
‫אוי ואבוי. עוד אחד.‬ ‫-אלוהים.‬
‫אוי ואבוי. עוד אחד.‬
‫נראה שזה מכוון.‬
‫עוד אחד התנגש בבניין.‬ ‫-ואו.‬
‫עוד אחד התנגש חזק.‬ ‫-עוד אחד התנגש במרכז הסחר העולמי.‬
‫כל הבניין התפרק.‬ ‫-מטורף.‬
‫- צילום חובב -‬
‫- ABC 7 ניו יורק -‬
‫קדימה!‬
‫אתה איתי, ג'ון?‬
‫לא יודע.‬
‫רדו למטה!‬
‫מה קרה?‬ ‫-מה קורה?‬
‫נחכה לעוד פיצוץ!‬
‫לכו אחורה!‬
‫פשוט נלך אחורה.‬
‫קדימה! מהר! זוזו! עכשיו!‬ ‫קדימה! מהר! זוזו!‬
‫המטוס השני פשוט…‬
‫די.סי.01, דבר.‬
‫פיצוץ שני בבניין השני‬ ‫במרכז הסחר העולמי בקומות העליונות.‬
‫זה הבניין השני במרכז הסחר העולמי,‬ ‫פיצוץ בקומות העליונות.‬
‫עכשיו זה ברור, לדעתי,‬
‫שמטוס שני התנגש עכשיו במרכז הסחר העולמי.‬
‫לדעתי זו פעולת טרור‬
‫במימדים שלא נוכל לדמיין בשלב זה.‬
‫יכולתם לשמוע אנשים משתנקים.‬
‫התחושה הייתה שהעולם מתפרק.‬
‫המוח שלך פשוט מנסה להבין משהו‬
‫שהוא לא הגיוני.‬
‫זה היה בלתי ייאמן.‬
‫וזו הייתה רק ההתחלה.‬
‫כלי טיס חטוף שלישי בדרכו לוושינגטון.‬
‫תזניקו מלנגלי ותשלחו אותם לאזור וושינגטון.‬
‫- סדרה תיעודית של NETFLIX -‬
‫- חלק ראשון, המערכת הבהבה באדום -‬
‫מתקפות 11 בספטמבר 2001‬
‫היו מתקפות הטרור בעלות ההשלכות‬ ‫המשמעותיות ביותר‬
‫בהיסטוריה של האנושות.‬
‫קשה לדעתי לדמיין שוב את תחושת האנדרלמוסיה,‬
‫המהומה, הכאוס‬ ‫וחוסר הוודאות שהיו ב-11 בספטמבר‬
‫בשעות שאחרי המתקפות.‬
‫אף אחד לא ידע מי התקיף אותנו, למה התקיפו‬
‫או אילו עוד התקפות יתרחשו.‬
‫וזה הוביל אולי לשאלה המרכזית באותה תקופה,‬
‫שהיא "למה הם שונאים אותנו?"‬
‫המתקפות נגד מגדלי התאומים היו רק‬ ‫המטח הראשון‬
‫ביום מתמשך של מתקפות נגד מטרות‬
‫שייצגו את סמלי הכוח האמריקאי.‬
‫- אוסאמה בן לאדן -‬
‫זה היה מבצע שהוציאו לפועל‬
‫חניכים או חסידים של אוסאמה בן לאדן.‬
‫לדעתי, ההגדרה הטובה ביותר של טרור‬ ‫היא אלימות או איום באלימות‬
‫במטרה להשיג שינוי פוליטי עמוק.‬
‫כל הטרוריסטים רואים בעצמם לוחמים בעל-כורחם‬
‫שנאלצים להתגונן מפני תוקפים אגרסיביים.‬
‫אז לדעתם אין ברירה מלבד שימוש באלימות.‬
‫זה היה בדיוק הרעיון של בן לאדן,‬
‫שטרור יוכל לשנות את מהלך ההיסטוריה.‬
‫אבל הנתיב אל 11 בספטמבר‬ ‫התחיל עשורים לפני כן,‬
‫באמצע המלחמה הקרה‬
‫עם הפלישה הסובייטית לאפגניסטן ב-1979.‬
‫שם הכול באמת התחיל.‬
‫- 2001 -‬
‫- 1979, הסובייטים פולשים לאפגניסטן -‬
‫לא נראה לי שמישהו באמת הבין‬
‫שזו נקודת מפנה משמעותית בהיסטוריה.‬
‫ואף אחד לא היה יכול לחזות‬
‫שזה יהיה אירוע מרכזי כל כך‬
‫שתהיה לו השפעה כזו,‬ ‫לא רק על שאר המאה ה-20,‬
‫אלא גם יקבע את מהלך העשורים הראשונים לפחות‬
‫של המאה ה-21 גם כן.‬
‫חיילים סובייטים נלחמו ברחובות קאבול,‬
‫בירת אפגניסטן, היום.‬
‫ברית המועצות שלחה טנקים ומסוקי תקיפה‬
‫כדי לעזור בהכנעת המורדים המוסלמים.‬
‫אני קצין לשעבר ב-CIA שהיה מעורב‬ ‫בהתנגדות האפגנית‬
‫לכיבוש הסובייטי.‬
‫העם האמריקני, באותה תקופה‬
‫היה צריך לבדוק באטלס‬
‫כדי לברר איפה לעזאזל אפגניסטן.‬
‫ולמה אכפת לנו?‬
‫היה לנו אכפת, לפחות בוושינגטון,‬
‫כי ברית המועצות,‬
‫הצד השני במשוואת המלחמה הקרה‬
‫שהתחוללה אז במשך עשורים, החל מ-1948,‬
‫בעלות של עשרה טריליון דולרים או יותר,‬
‫חרגה מהגבולות שלה בצורה מאוד בוטה.‬
‫והברירה הייתה, לכל נשיא אמריקאי,‬
‫לכל ממשל אמריקאי,‬
‫חייבים לעשות משהו, חייבים להגיב.‬
‫המנהיגים הסובייטים הצהירו בפומבי‬
‫שהמוסר היחיד שבו הם מכירים‬ ‫הוא זה שיקדם את המטרה שלהם,‬
‫שהיא מהפכה עולמית.‬
‫רייגן הגיע‬
‫ומינה ראש חדש לסוכנות הביון המרכזית,‬
‫וזה היה ביל קייסי.‬
‫ביל קייסי קרא לי למשרד שלו ואמר,‬
‫"אני רוצה שתצא לאפגניסטן,‬ ‫אתן לך מיליארד דולר בשנה.‬
‫ואני רוצה שתוודא שהם ינצחו.‬
‫אנחנו לא רוצים סתם להילחם‬ ‫עד האפגני האחרון,‬
‫אנחנו רוצים שתסלק את האנשים האלה.‬
‫ואם מיליארד לא יספיקו, אתן לך עוד."‬
‫הלחץ היה גדול מאותו רגע ואילך.‬
‫לא הייתה שום אפשרות לוותר.‬
‫עד 1985 נהרגו כמיליון אפגנים.‬
‫מיליון וחצי נפצעו או הוטלו בהם מומים.‬
‫מיליון יצאו לגלות באיראן‬
‫ושני מיליון עברו את הגבול לפקיסטן.‬
‫מתוך אוכלוסיה שמנתה אז כ-13 מיליון אנשים,‬
‫שליש נהרגו, נפצעו‬
‫או יצאו לגלות.‬
‫ההחלטה התקבלה. ניכנס לעניין הזה.‬
‫אז בואו נתקדם ונפתור את הבעיה.‬
‫ארצות הברית נתנה מילולית מיליארדי דולרים‬ ‫בשנים הקריטיות,‬
‫שמונים וארבע, 85, 86 למוג'אהדין.‬
‫המוג'אהדין היו בעצם האפגנים שהתקוממו‬
‫על בסיס עקרונות האסלאם‬
‫כדי לשחרר את ארצם מכיבוש סובייטי.‬
‫ג'יהאד היה למעשה המאבק המוסלמי נגד דיכוי,‬ ‫רודנות,‬
‫סמכותנות וכוחות שאינם מוסלמיים‬ ‫הרוצים לכבוש אזורים מוסלמיים.‬
‫דמיינו את האתגרים‬
‫באספקת עשרות אלפי טונות של נשק ותחמושת,‬
‫כסף ודברים אחרים לאפגנים במלחמה הזו.‬
‫בצד האפגני היו שבעה מנהיגים‬ ‫של פלגים שונים.‬
‫הם ייצגו קבוצות אתניות וגם שבטיות‬
‫והחלוקה ביניהם הייתה בין קנאים למתונים.‬
‫ארבעת הקיצוניים כללו את גולבודין הקמטייר,‬ ‫הנסיך האפל.‬
‫תמיד חבש טורבן שחור, וכל העולם,‬
‫מלבד כמה מהמפקדים שלו, לגמרי שנאו אותו.‬
‫לאדם אחד ספציפי נראה שיש‬ ‫יחסית הרבה חסידים.‬
‫שמו הוא גולבודין הקמטייר,‬
‫סטודנט לשעבר להנדסה בן 33‬ ‫מאוניברסיטת קאבול.‬
‫הוא פיתח מוניטין מאוד מרושע.‬ ‫הוא היה פרק זמן מסוים באוניברסיטת קאבול.‬
‫זכור לי שהייתה שמועה עיקשת מאוד‬
‫שהוא היה זה שהתחיל בנוהג‬
‫להשליך חומצה בפני נערות,‬
‫כי נשים אז לא היו מתכסות.‬
‫הן לבשו חצאיות ושמלות והלכו לאוניברסיטה.‬
‫הקמטייר דן אותי למוות כי כתבתי נגדו.‬
‫- גולבודין הקמטייר,‬ ‫מנהיג מוג'אהדין לשעבר -‬
‫הייתה תקופה שבלית ברירה נלחמנו.‬
‫עמדנו בפני מלחמה והברירה היחידה הייתה‬ ‫להילחם.‬
‫הסובייטים רצו את אפגניסטן‬
‫כדי שתהפוך לעוד אחת ממדינות הלוויין שלהם.‬
‫זו הייתה המטרה שלהם.‬
‫כאן התחיל המאבק שלי להציל את המדינה.‬
‫הכול היה למען החובות הדתיות שלי.‬
‫המוטיבציה שלי הייתה האמונות שלי,‬ ‫וההגנה עליהן.‬
‫חיילים סובייטים הגיעו.‬
‫חלק ראו בנוכחות של הצבא הסובייטי באפגניסטן‬
‫סכנה לחירות ולריבונות שלהם.‬
‫כל העולם חש סכנה.‬ ‫כל המדינות באזור חשו סכנה.‬
‫איראן, פקיסטן ומדינות במפרץ הפרסי,‬ ‫כולן חשו סכנה.‬
‫אירופה, אמריקה והמערב באופן כללי חשו סכנה.‬
‫הם לא חשבו שהאפגנים יוכלו להתנגד.‬
‫אבל בניגוד לציפיות שלהם,‬ ‫ההתנגדות התחילה פה.‬
‫לא ראיינו את האנשים האלה‬
‫כדי שאחד מהם יתחתן עם אחותך.‬
‫הם עושים מה שצריך.‬
‫היית צריך לעבוד בתוך המערכת הזו,‬
‫ואז הסחורה הייתה מגיעה למפקדים‬
‫שנלחמו בפועל, כולל אחמד שאה מסעוד.‬
‫נתתי לו 250,000 דולר בחודש.‬
‫- קראצ'י, פקיסטן -‬
‫תוך זמן קצר,‬ ‫המשלוחים האלה הגיעו לנמל קראצ'י‬
‫עברו במערכת והגיעו לאפגניסטן.‬
‫המאמץ האמריקאי התקדם מדגם בן 100 שנים‬
‫של רובה אנפילד‬
‫עד לארגזים של AK-47,‬
‫מרגמות 82 מילימטר,‬ ‫רקטות 107 ו-122 מילימטר,‬
‫הרקטות הבלתי-מונחות שכולם כל כך אוהבים,‬
‫תותחים ללא רתע.‬
‫- 1988, צעירים ערבים נלחמים כתף אל כתף -‬
‫אני זוכר טוב מאוד ב-88‬
‫כשחציתי את הגבול אל אפגניסטן לזמן קצר‬
‫לטיול מהיר עם כמה כתבים זרים,‬
‫וראיתי טור ענק‬ ‫של לוחמים שיוצאים מאפגניסטן,‬
‫בדרך לפקיסטן,‬
‫והם אמרו שהם בדרך למנוחה.‬
‫ואני זוכר טוב מאוד שהייתי די בהלם‬
‫לגלות שרובם ערבים, אינדונזים, פיליפינים‬
‫ואנשים מכל מיני מקומות.‬
‫בשלב מסוים,‬
‫קבוצת ערבים צעירים הצטרפו לג'יהאד.‬
‫הם לא היו רבים.‬
‫הם היו כמה גברים צעירים.‬
‫ארצות המוצא שלהם‬ ‫לא לקחו את העניין ברצינות.‬
‫למערב לא הפריע‬ ‫שהם באו לקחת חלק במלחמה הזו.‬
‫היו מעט מאוד מהם.‬
‫גם היו להם מוצב אחד או שניים.‬
‫הם קראו לעצמם אל-קאעדה.‬
‫אוסאמה בן לאדן היה בן למשפחה מאוד מודרנית,‬ ‫משפחת בן לאדן,‬
‫שהיו קבלנים ואנשי עסקים מצליחים מאוד‬ ‫בערב הסעודית.‬
‫אבל היה בו להט לעשות משהו עבור האסלאם‬ ‫ולצאת לג'יהאד.‬
‫הוא הגיע לפשוואר עם הרבה ציוד בנייה,‬
‫שהיה בבעלות המשפחה שלו, ועזר למוג'אהדין‬ ‫לחפור מנהרות,‬
‫לבנות מאגרי נשק ודברים כאלה.‬
‫הוא זכה לכבוד מהר מאוד וקיבל תמיכה מכל‬
‫מי שתמך במלחמה האפגנית נגד הסובייטים.‬
‫אוסאמה בן לאדן היה באפגניסטן.‬
‫הוא הקים משהו שהפך להיות אל-קאעדה,‬
‫שהייתה רק אוסף של החבר'ה שלו.‬
‫זה מעולם לא הצטייר כבעיה גדולה‬ ‫עבור ה-CIA או מישהו אחר.‬
‫בשנות השמונים העסיקו אותנו לחלוטין‬ ‫המלחמה הקרה‬
‫והאיום מצד ברית המועצות.‬
‫- מדרסה, ליד הגבול בין אפגניסטן לפקיסטן -‬
‫אבל מאחורי הקלעים אני חושב שהייתה הבנה‬ ‫לוקה מאוד בחסר והייתה הערכה לא נכונה,‬
‫כי מה שהתרחש היה שילוב בין פוליטיקה ודת.‬
‫במסגדים בכל האזורים הכפריים,‬ ‫דרשנים קוראים לאנשים להצטרף ללחימה‬
‫ומסבירים להם למה חובה עליהם לצאת לג'יהאד.‬
‫לא הצלחנו להבין איך הקריאות האלה למוסלמים‬
‫מכל העולם לבוא ולהילחם באפגניסטן‬
‫וגם לתת להם תמיכה כספית למוג'אהדין,‬ ‫לוחמי הקודש,‬
‫שינו באופן מהותי את אופי הטרור.‬
‫באותם ימים האפגנים ביקשו לקבל טילי סטינגר‬
‫ופוליטיקאים אמריקאים ובכירים ב-CIA‬ ‫תמכו בכך.‬
‫בסופו של דבר, הנשיא רייגן הסכים‬
‫לתת להם מספר מוגבל של טילי סטינגר,‬
‫שהיו טילים מתקדמים להפלת מטוסים סובייטיים.‬
‫הם אומנו להפיל את המטוסים האלה‬
‫בזמן שנחתו בנמלי תעופה סובייטיים.‬
‫הבאתי את הסטינגרים,‬
‫ובספטמבר הוצאנו את הצוות הראשון שלנו.‬
‫פשוט קבוצת "אתר והשמד" מחוץ לג'לאלאבד‬
‫שהמתינה לטיסה‬ ‫של מסוקי MI-24 דלתא סובייטיים‬
‫שיגיעו מקאבול לג'לאלאבד,‬
‫והחבר'ה שלנו צצו ו…‬
‫המפעיל ירה וזה טס בקשת לאורך השמיים,‬
‫השאיר נתיב של עשן לבן מאחוריו,‬
‫ופגע במסוק הראשון ואז…‬
‫אחרי זה המורל של ההתנגדות האפגנית עבר‬
‫מהמתנה סבלנית למות קדושים‬
‫ל"סבלנות בתחת שלי. בואו נלך לעשות צרות".‬
‫זה עבד.‬
‫לסובייטים לא היה יום טוב‬ ‫מהרגע שהכנסנו את הסטינגרים‬
‫ועד שהם עזבו.‬
‫זהו זה. המלחמה השתנתה.‬
‫החיילים הסובייטים האחרונים‬ ‫עזבו את אפגניסטן אחרי תשע שנות מלחמה.‬
‫תשע שנים של כיבוש ומוות.‬
‫לפחות 15,000 סובייטים נהרגו‬
‫יחד עם אלפים רבים‬ ‫של מורדים ואזרחים אפגנים.‬
‫על הטנקים, הסובייטים נופפו בידיים,‬ ‫חייכו וצעקו.‬
‫הם עזבו והם חשו הקלה.‬
‫למעשה נכנסתי באותו בוקר‬ ‫כדי להיות על קרקע אפגנית‬
‫בשביל הרגע שבו הסובייטים יעזבו.‬
‫זה היה לגמרי סמלי, אבל הייתי שם.‬
‫הם עזבו, חזרתי, כיביתי את האור באותו לילה,‬
‫וזה היה המסר שלי ל-KGB,‬ ‫במרחק של קצת יותר מקילומטר.‬
‫"המשחק נגמר. הפסדתם."‬
‫זו הפכה להיות הערכה נפוצה בעולם המוסלמי‬
‫שהצבאות המוסלמיים,‬ ‫בהנהגת המוג'אהדין האמיצים,‬
‫למעשה הביסו את הסובייטים.‬
‫- לחיי הידידות האפגנית-סובייטית -‬
‫הדמעות שלי זרמו.‬
‫גם כשהתפללתי, עדיין בכיתי.‬
‫במשך יומיים המשכתי לבכות.‬
‫זה היה כאילו שהגשמתי את אחד מהחלומות‬ ‫הגדולים ביותר שלי באופן לא צפוי,‬
‫ולפני שזה היה אמור לקרות.‬
‫הגשמתי את החלום הגדול ביותר שלי‬
‫שהחייל הכובש האחרון יצא מהמדינה.‬
‫לא ציפית שזה יקרה כל כך מהר.‬
‫הייתי בטוח.‬ ‫האמנתי שהסובייטים יובסו במדינה.‬
‫אבל לא כל כך מהר.‬
‫ככה הרגשתי.‬
‫הקמטייר האמין‬ ‫שבמוקדם או במאוחר אהרוג אותו.‬
‫בפגישה האחרונה שלי עם גולבודין הקמטייר‬
‫הוא אמר, "באת להרוג אותי".‬
‫ואני אמרתי,‬
‫"לא, מהנדס. לא אהרוג אותך היום".‬
‫תזכרו את המצב בארצות הברית‬ ‫בתחילת שנות ה-90.‬
‫היינו המנצחים.‬
‫הנשיא בוש האב‬
‫חנך את מה שיהפוך להיות העולם החדש‬
‫שיפיץ דמוקרטיה‬
‫ואת ההדר של המדינה הליברלית המערבית‬
‫ואת הקפיטליזם בכל העולם.‬
‫אז לא שמנו לב.‬
‫התקבענו על האופן שבו העולם נראה‬ ‫דרך העיניים שלנו.‬
‫עולם דמוקרטי שהוא גם חומרני.‬
‫נכשלנו להבין את כוחה של הדת.‬
‫אז לא הבנו שמה שקרה באפגניסטן‬ ‫לא היה המערכה האחרונה‬
‫אלא הקדמה למשהו הרבה יותר רציני‬ ‫ובעל השלכות משמעותיות יותר,‬
‫בעיקר אחרי שסדאם פלש לכוויית.‬
‫עיראק פלשה לכוויית הבוקר,‬
‫פלישה שבוצעה באופן מושלם והפתיעה את העולם.‬
‫ההתקפה הגיעה רק כמה שעות‬
‫אחרי שעיראק נטשה שיחות עם כוויית‬ ‫בנושא סכסוך על שדות נפט.‬
‫ארצות הברית ובריטניה, כמו גם מדינות אחרות,‬
‫הגיבו מיד לסדאם חוסיין‬ ‫ולפלישה העיראקית לכוויית‬
‫על-ידי שליחת ספינות מלחמה וכוחות קרקע‬ ‫להגנה על ערב הסעודית‬
‫ולשמירה על יתר חצי האי ערב‬
‫מפני כל ניסיון של עיראק להרחיב את שליטתה‬
‫על אספקת הנפט העולמית.‬
‫כשהגעתי ל-FBI,‬
‫עסקתי במחקר על ארגוני טרור.‬
‫מאוד התעניינתי בארגונים כמו חמאס,‬ ‫חיזבאללה,‬
‫הג'יאהד האסלאמי הפלסטיני,‬
‫והבחור המוזר הזה שמעניק‬ ‫את כל הראיונות האלה.‬
‫מה התוכניות שלך לעתיד?‬
‫תראו אותן ותשמעו עליהן בתקשורת.‬
‫אם האל ירצה.‬
‫מיהו? מה המטרה שלו?‬
‫וכשדיברתם אז עם מישהו בממשל האמריקאי,‬
‫רובם אמרו שהוא פשוט בעל הון.‬
‫הוא מממן מטרות אסלאמיות ברחבי העולם,‬
‫אבל היה בו משהו יותר מרושע.‬
‫אוסאמה בן לאדן התקשה מאוד‬ ‫להסביר לחסידים שלו‬
‫את ההצדקה הדתית שלו למלחמה בארצות הברית.‬
‫אחרי הכול, ארצות הברית סייעה למוג'אהדין‬
‫ועזרה לעם האפגני‬ ‫להביס את הקומוניסטים הסובייטים.‬
‫כשסדאם חוסיין פלש לכוויית,‬
‫זו הייתה קריאת השכמה לאנשים כמו‬ ‫אוסאמה בן לאדן.‬
‫הם אמרו, "רואים? אמרנו לכם.‬
‫ארצות הברית רצתה לפלוש לארצות מוסלמיות,‬
‫הם רצו לפלוש לארץ‬ ‫שבה ממוקמים שני המקומות הקדושים‬
‫כדי לגנוב נפט‬ ‫ולגזול את העושר של המוסלמים".‬
‫זה גיבש במוחו של אוסאמה בן לאדן‬
‫את התפישה שארה"ב לא שונה מברית המועצות,‬
‫ובעזרת הטעיה שבה הם כביכול‬ ‫מגנים על ערב הסעודית,‬
‫הם למעשה מנסים לשעבד עמים מוסלמים‬
‫ולהשתלט על המשאב הטבעי‬ ‫היקר ביותר של המוסלמים,‬
‫מאגרי הנפט והגז הטבעי באזור הזה של העולם.‬
‫הוא הציג תדמית של האדם הבודד,‬
‫האדם המסור מאוד לדת שלו‬
‫שעומד בפרץ של גאות ההומוגניות התרבותית,‬
‫של השפעה וכוח מערביים ואומר, "מספיק!‬
‫יש לנו אמונות משלנו, דרך חיים משלנו,‬
‫ואנחנו דוחים את זה‬ ‫ואתם מנסים לכפות את זה עלינו.‬
‫ולכן אין לנו ברירה אלא להילחם‬ ‫ולהכות חזרה".‬
‫הוא החליט להכריז ג'יהאד על ארצות הברית.‬
‫הוא חשב שזו ההזדמנות שלו‬ ‫לעורר את העולם המוסלמי,‬
‫ועליהם להתחיל לחשוב‬
‫על הבסת מעצמת העל שנותרה.‬
‫- 1991 -‬
‫- 1993, פיצוץ מזעזע את מרכז הסחר העולמי -‬
‫- 26 בפברואר 1993 -‬
‫בערך ב-12:15‬
‫אירע פיצוץ גדול במרכז הסחר העולמי‬
‫שגרם לקריסה של מספר קומות‬
‫במרתף קומת החניה מתחת למגדל מספר אחד.‬
‫הם נוהרים מתוך חדר המדרגות במאות.‬
‫סיום משמח למסע בן שעתיים‬ ‫במורד המדרגות אפופי העשן,‬
‫מתנדנדים, משתעלים.‬
‫ידוע כרגע על חמישה הרוגים‬ ‫ויותר מ-200 פצועים בפיצוץ‬
‫שהחריד את המגדל השני בגובהו באמריקה.‬
‫הפיצוץ הראשון במרכז הסחר העולמי‬ ‫יצא לפועל בנפרד מפעילות אל-קאעדה,‬
‫למרות שאל-קאעדה הוקם חמש שנים לפני כן.‬
‫זה לא אומר שלחלוטין לא היה קשר לאל-קאעדה.‬
‫אל-קאעדה לא היו מעורבים בהיבט פעיל כלשהו.‬
‫אל-קאעדה בתקופה ההיא‬ ‫עדיין עסקו במזימות ותכנונים.‬
‫זה בוצע על-ידי חניכים או חסידים‬
‫של השייח' העיוור, עבדל רחמאן,‬
‫שגם בן לאדן מנה אותו‬ ‫בין המורים הרוחניים שלו.‬
‫עומאר עבדל רחמאן,‬
‫הוא הצליח לברוח ממצרים אל ארצות הברית‬
‫כי אנשים בממשל האמריקאי האמינו‬ ‫שהוא בצד שלנו.‬
‫האיש הזה נלחם בסובייטים,‬ ‫עזר להביס את הסובייטים.‬
‫אז לא יכול להיות שתהיה לו איבה‬ ‫כלפי ארצות הברית.‬
‫הם טעו.‬
‫אנחנו יודעים שרמזי אחמד יוסף,‬
‫המוח מאחורי הפיגוע ב-1993‬ ‫במרכז הסחר העולמי,‬
‫רצה להפיל מגדל אחד על השני‬
‫במטרה להרוג 60,000 אנשים.‬
‫הוא חשב בקנה מידה שונה באופן ניכר‬
‫מזה שטרוריסטים חשבו עליו בעבר.‬
‫וכך גם הדוד שלו, ח'אלד שייח' מוחמד.‬
‫- ח'אלד שייח' מוחמד -‬
‫בהתחלה,‬
‫ח'אלד שייח' מוחמד למעשה רצה להפיל‬ ‫את מרכז הסחר העולמי.‬
‫רמזי יוסף, קרוב המשפחה שלו, כשנתפס,‬
‫העלו אותו למסוק בדרך לניו יורק‬ ‫כדי שיוכל להיכנס לכלא.‬
‫הם הראו לו את מרכז הסחר העולמי‬
‫ואמרו, "רואה? הוא עדיין עומד".‬
‫והוא אמר,‬ ‫"אם היה לי יותר כסף, הוא לא היה עומד".‬
‫מה שמדגיש, לדעתי, את מידת החומרה‬ ‫של המתקפה במרכז הסחר העולמי ב-1993,‬
‫היא העובדה שזו לא הייתה תופעה חד-פעמית,‬
‫כי ביוני שלאחר מכן, יוני 1993,‬ ‫נחשפה עוד קנוניה.‬
‫במשך רוב הקריירה שלי‬ ‫הייתי סוכן מיוחד של ה-NCIS.‬
‫התקדמתי בדרגות עד לרמת ראש מרחב.‬
‫ובתפקיד הזה האחריות העיקרית שלי‬
‫הייתה אזהרות על סיכונים לצי, לנחתים.‬
‫התא שנגדו פעלתי‬
‫תכנן להתנקש בחוסני מובארק, נשיא מצרים,‬
‫ולפוצץ את מנהרות הולנד ולינקולן,‬ ‫לטמון בהן פצצות.‬
‫הם התכוונו לירות בשומרים בבניין הפדרלי,‬
‫פדרל פלאזה 26,‬
‫לנהוג במשאית עם חומרי נפץ‬ ‫כדי לפוצץ את הבניין הפדרלי,‬
‫ובחנו אתרים בולטים אחרים‬ ‫בניו יורק סיטי כדי לתקוף אותנו.‬
‫חברים בכוח משימה משותף נגד טרור‬ ‫החרימו הבוקר חביות של ראיות‬
‫ועצרו שמונה אנשים בניו יורק וניו ג'רזי.‬
‫נטען כי החשודים קשורים‬ ‫לשייח עומאר עבדל רחמן.‬
‫הם עצרו את התא ברגע האחרון.‬
‫היו סרטוני טלוויזיה במעגל סגור‬ ‫שהוצגו במשפט כראיות.‬
‫ורואים אדם אחד מתפלל,‬
‫ולצדו מישהו אחר ממש מערבב את חומרי הנפץ.‬
‫אז הם עצרו אותם ברגע האחרון.‬
‫- כוננות גבוהה, השייח' בחן אתרים בעיר -‬
‫בסופו של דבר הגשנו כתבי אישום‬ ‫נגד עשרה חשודים.‬
‫- 1993 -‬
‫ה-FBI ואחרים בקהילת המודיעין‬
‫התחילו להתמקד באיום הג'יהאדיסטי.‬
‫מקום מושבו של אוסאמה בן לאדן היה אז בסודן.‬
‫הוא הצהיר באופן גלוי על ג'יהאד‬ ‫ומלחמה נגד ארצות הברית.‬
‫הסודנים באו לאמריקאים ואמרו, "רוצים אותו?"‬
‫ואמרנו, "אין לנו מספיק ראיות‬ ‫כדי לעשות משהו, אז אנחנו לא רוצים אותו".‬
‫הסודנים אז באו ואמרו,‬ ‫"מה אם ילך לאפגניסטן?"‬
‫והסעודים והאמריקאים אמרו,‬
‫"איזה רעיון נפלא!‬
‫זה כל כך רחוק.‬ ‫בטח לא יוכל להיכנס שם לצרות."‬
‫אחרי שיצאנו מאפגניסטן ב-1989,‬
‫כל הפלגים שהתמודדנו איתם,‬
‫שבע האחיות, התחילו במרוץ לכוח.‬
‫למעשה, הפנינו את הגב.‬
‫כנראה לא הוקדשה מחשבה‬
‫להמשך העזרה במקרה של ניצחון,‬
‫וזו הייתה מדינה כושלת.‬
‫אז מה שראינו‬ ‫הייתה נסיגה של הסובייטים ב-89,‬
‫ובלי הסדר פוליטי בתוך אפגניסטן‬
‫מיד התחילה מלחמת אזרחים.‬
‫קאבול הושמדה לחלוטין במלחמת האזרחים.‬
‫כשהוא עבר לאפגניסטן‬
‫הייתה קבוצה חדשה באפגניסטן שניצחה בקרב‬
‫שהתחולל אחרי נסיגת הסובייטים‬ ‫בין כל המוג'אהדין‬
‫וכל המנהיגים הצבאיים השונים.‬
‫לקבוצה קראו טליבאן.‬
‫הם עלו ככוח שהיה אמור לעשות טוב,‬
‫לשפר את המצב ולהביא שלום לאפגניסטן,‬
‫ובהתחלה ככה זה היה.‬
‫כי כשהם הגיעו לקנדהאר,‬ ‫הם גירשו את כל המנהיגים הצבאיים הקטנים.‬
‫אפגניסטן בשנות התשעים הייתה…‬ ‫קשה לתאר את זה.‬
‫זה היה עולם אחר. היא הייתה הרוסה לחלוטין.‬
‫הטליבאן לא התיר לזרים להיכנס‬ ‫לעיתים קרובות.‬
‫היה לי מזל. קיבלתי ויזה ונכנסתי בנסיעה.‬ ‫נסעתי לעיר הבירה.‬
‫כל הכבישים היו מופצצים ומלאים בורות.‬
‫היו רכבים משוריינים סובייטיים,‬
‫טנקים הפוכים, מקולקלים, מחלידים בכל מקום.‬
‫לאורך כל הדרך לקאבול.‬
‫המלחמה הסתיימה עשר שנים לפני כן‬ ‫ואף אחד לא פינה את זה.‬
‫נסעתי למלון שלי. לא היו חלונות.‬
‫לא היו מים זורמים. לא היה חשמל.‬
‫פשוט לא ראית נשים.‬
‫לנשים היה אסור להתהלך בחוץ בלי ליווי,‬
‫של הבעל או בן משפחה זכר.‬
‫מדי פעם ראית אישה,‬
‫ואם היא הייתה בחוץ‬ ‫היא הייתה לבושה בבורקה מכף רגל ועד ראש‬
‫כך שלא ראית את הפנים שלה.‬
‫לבנות היה אסור ללכת לבית הספר.‬
‫הטליבאן היו הקבוצה הכי מרושעת וקשוחה.‬
‫הם הפסיקו את מלחמת האזרחים,‬
‫אבל הם כפו מין שלום דראקוני‬ ‫בסגנון ימי-הביניים על האוכלוסיה.‬
‫בלילה הראשון שלי שם‬
‫אחד מהאנשים של הטליבאן נקש בדלת, והוא אמר,‬
‫"אנחנו רוצים שתבוא מחר‬ ‫לכריתה והוצאה להורג".‬
‫אז אני ועוד כמה כתבים‬ ‫הגענו לאצטדיון הספורט של קאבול,‬
‫והם לקחו אותנו לאמצע שדה הכדורגל.‬
‫הכריתה הייתה מופע החימום‬
‫והם עשו את זה, הם כרתו למישהו את היד‬
‫מול כולם.‬
‫ואז הם הביאו את הנדון להוצאה להורג,‬
‫וזה היה כמו משהו מתוך חלום בלהות.‬
‫העיניים שלו היו מכוסות,‬ ‫הושיבו אותו במרכז השדה.‬
‫כפי הנראה הוא רצח מישהו בסכסוך על השקיה.‬
‫משפחת הקורבן הייתה שם,‬
‫המשפחה שלו הייתה שם,‬
‫והמשפחה שלו מיררה בבכי והם התחננו לרחמים.‬
‫"בבקשה תחוסו על החיים שלו."‬
‫ומשפחת הקורבן אמרה "לא".‬
‫והטליבאן נתנו רובה לאחיו של הקורבן‬
‫והוא צעד למרכז השדה,‬
‫וכל הזמן הקריאו ברקע מהקוראן ברמקול.‬
‫האח לקח את הרובה וירה באדם האחר.‬
‫הוא נפל, נשאו אותו משם וזהו זה.‬
‫וככה זה היה שם.‬
‫שלטון האמירות האסלאמית של אפגניסטן‬ ‫באפגניסטן‬
‫נמשך כשבע שנים מההתחלה ועד הסיום.‬
‫לעם האפגני יש כמה‬ ‫זיכרונות טובים מהתקופה ההיא.‬
‫- ג'לאלודין שינווארי,‬ ‫מנהיג לשעבר בטליבאן -‬
‫אני אישית זוכר את תחושת הביטחון.‬
‫היה ביטחון בכל אפגניסטן.‬
‫בוודאות אף אפגני לא היה יכול אז‬ ‫להרוג אדם אחר‬
‫בגלל איבה אישית.‬
‫קיצוניים מוסלמים המכונים מיליציית הטליבאן,‬
‫לא רק שרמסו זכויות נשים‬ ‫ואסרו על רוב ההנאות המודרניות,‬
‫אלא גם מאז שהשתלטו על רוב אפגניסטן‬ ‫הם הפכו אותה למקום מפלט‬
‫עבור כמה מהטרוריסטים המסוכנים ביותר בעולם.‬
‫אוסאמה בן לאדן עשה רבות‬ ‫למען המנהיג לכאורה שלהם, מולא עומאר,‬
‫לחיזוק מעמדו של מולא עומאר.‬
‫כמובן,‬ ‫מה שייתכן כי מולא עומאר הכריח אותו להבטיח‬
‫היה שלא יתקוף אמריקאים מהשטח האפגני.‬
‫היה ידוע שאוסאמה לא ישב בחוסר מעש.‬
‫ביום השנה השמיני לפרישת‬
‫הכוחות האמריקאיים הראשונים בערב הסעודית,‬
‫בן לאדן תקף בו-זמנית שגרירויות אמריקאיות‬ ‫במזרח אפריקה.‬
‫- קניה, טנזניה -‬
‫- ניירובי, דאר א-סלאם -‬
‫- ניירובי, קניה -‬
‫- דאר א-סלאם, טנזניה -‬
‫העובדה שהן יצאו לפועל בו-זמנית‬ ‫הגבירה את האיום‬
‫של מתקפת טרור בכמה מקומות באותו זמן.‬
‫פעולות הטרור האלימות האלה הן מתועבות.‬ ‫הן בלתי אנושיות.‬
‫נשתמש בכל האמצעים העומדים לרשותנו‬
‫להביא את האחראים לצדק,‬
‫לא משנה מה יידרש, או כמה זמן זה ייקח.‬
‫- 22 באוגוסט, 1998 -‬
‫ידענו שאל-קאעדה לא ייעלמו פשוט.‬
‫הם התכוונו לנסות לעשות משהו אחר.‬
‫היה לנו מודיעין שלפיו הם תכננו‬
‫לבצע פיגועים בכמה מלונות בירדן.‬
‫כמו כן, הם תכננו להתנקש באפיפיור‬ ‫יוחנן פאולוס השני‬
‫בזמן שיטביל אנשים בנהר הירדן,‬
‫ולתקוף צליינים שמגיעים מישראל לירדן‬ ‫במעבר הגבול הקרקעי.‬
‫אז זו הייתה קנוניה ענקית והפלנו את כל התא.‬
‫האם אתה צופה, חושש, שיתרחש אירוע טרור‬
‫לפני תחילת השנה החדשה?‬
‫- 22 בדצמבר 1999 -‬
‫אנחנו ברמת כוננות גבוהה‬ ‫ואנחנו משקיעים בזה הרבה.‬
‫אבל אני רוצה לומר לעם האמריקאי‬
‫שהם צריכים להמשיך בענייניהם הרגילים‬ ‫ולחגוג בעונת החגים.‬
‫- 2000, ספינה אמריקאית מותקפת -‬
‫מקורות רשמיים בפנטגון מוסרים ל-NBC‬
‫שלפחות ארבעה מלחים אמריקאים נהרגו‬ ‫ו-30 נוספים נפצעו‬
‫כשמחבל מתאבד תקף את משחתת הצי האמריקאי‬ ‫USS קול.‬
‫סירת משוטים קטנה‬
‫עם שני אנשי אל-קאעדה בתוכה,‬ ‫התקרבה לאמצע הספינה USS קול‬
‫בזמן שתדלקה בעדן, תימן.‬
‫אמצע הספינה היא הנקודה המרכזית,‬
‫ובמקרה שם הייתה הקפיטריה.‬
‫היה פיצוץ ענק שעשה לא מעט נזק,‬
‫ו-17 מלחים נהרגו באותו יום בעדן, תימן.‬
‫- 2000 -‬
‫- 2001, בוש מנצח -‬
‫המערכת כבר הבהבה באדום באותו קיץ‬ ‫עם אזהרות על איומים.‬
‫ציפינו לאיזשהו סוג של התקפה במקום כלשהו.‬
‫לא ידענו איך זה יגיע.‬ ‫לא ידענו איפה זה יהיה.‬
‫קיבלנו המון נתונים.‬
‫אז אם מקבלים פיסת מודיעין אחת,‬
‫זו יכולה להיות אנומליה,‬ ‫היא יכולה להיות מומצאת ושקרית,‬
‫זו אולי שיחה שמישהו שמע במקרה,‬
‫ואולי אי אפשר לאמת את זה.‬
‫מה שראינו זו כמות אדירה של מודיעין‬
‫שיכול להצביע על סימנים ואזהרות‬ ‫לגבי כך שמשהו קורה.‬
‫בכל ממשל תמיד יש יריבויות ביורוקרטיות.‬
‫לעיתים קרובות יש להן שורשים היסטוריים.‬
‫לעיתים קרובות הן מתנהלות ברמה מאוד אישית.‬
‫הלחימה בטרור נוהלה על-ידי מספר סוכנויות‬
‫שעשו את זה היטב,‬
‫אבל לא בהכרח חשו צורך לשתף פעולה‬ ‫אחת עם השנייה.‬
‫צריך לחשוב על סוף שנות התשעים‬ ‫בארצות הברית.‬
‫נסחפנו במעקב אחר כל פרט קטן‬
‫בשערוריית מוניקה לווינסקי והנשיא קלינטון.‬
‫זו הייתה תקופה שבה הבקיעים העמוקים‬ ‫בין הרפובליקנים והדמוקרטים‬
‫התרחבו בהרבה דרכים שונות.‬
‫אז היינו עסוקים מאוד עם מה שקורה בארה"ב‬
‫ולא שמנו לב לכמה מהיריבויות האלה‬
‫בין סוכנויות, או איבה אישית בין בכירים.‬
‫וכל הזמן הזה היה ברקע את בן לאדן‬ ‫שבזהירות וקפדנות‬
‫חיבר את כל החלקים‬
‫כדי להוציא לפועל את מה שתהיה‬ ‫מתקפת טרור שתשנה את ההיסטוריה.‬
‫- 11 בספטמבר 2001 -‬
‫- 25 דקות אחרי ההתקפה‬ ‫על מרכז הסחר העולמי -‬
‫יש לנו כאן כמה עניינים, זה מסלים בענק.‬
‫- קולו של מסדיר תנועה באמריקן איירליינס -‬
‫מסדיר תנועה, ג'ים מקדונלד.‬
‫מרכז אינדיאנפוליס, השגתם את אמריקן 77?‬
‫לא. אבל יש לנו דיווח לא מאומת‬
‫שמטוס שני פגע במרכז הסחר העולמי.‬
‫ידעת שאיבדנו את אמריקן 11 בחטיפה?‬
‫אמרת אמריקן 11?‬ ‫-כן. חטפו אותנו.‬
‫זו הייתה טיסה מבוסטון ללוס אנג'לס.‬
‫ו-77 היא טיסה מדאלאס ללוס אנג'לס.‬
‫- 09:18 בחוף המזרחי -‬
‫אמריקן 77 הייתה מערבית לצ'רלסטון,‬ ‫וירג'יניה המערבית.‬
‫אנחנו סבורים עכשיו שכלי הטיס נחטף.‬
‫- 09:18 בחוף המזרחי -‬
‫- וירג'יניה המערבית -‬
‫הוא בדרך לוושינגטון.‬
‫פוקסי, תזניקו מלנגלי.‬ ‫שיצאו לאזור וושינגטון.‬
‫קיבלתי.‬
‫- וושינגטון -‬
‫אינדי, מרכז אינדיאנפוליס דיברו עם הבחור.‬
‫איזה בחור?‬
‫אמריקן 77.‬ ‫-אוקיי.‬
‫ברמת טיסה שלוש חמש אפס,‬ ‫אבל איבדו אותו במכ"ם.‬
‫איבדו קשר איתו, איבדו הכול,‬
‫ואין להם מושג איפה הוא או מה קרה.‬
‫לפי הדיווח האחרון כלי הטיס זוהה‬ ‫9.5 קילומטרים דרום-מזרחית מהבית הלבן.‬
‫9.5 קילומטרים דרום-מזרחית מהבית הלבן?‬ ‫-כן. מזרחית.‬
‫הוא מתרחק?‬
‫כן. כלי הטיס מתרחק.‬
‫מתרחק מהבית הלבן?‬ ‫-כן.‬
‫קרוב לבית הלבן. כוונו לשם את מטוסי הקרב.‬ ‫אלוהים, פוקס.‬
‫- 09:36 בחוף המזרחי -‬
‫היינו בערך 16 בישיבת הצוות הזו,‬
‫וכשאני הייתי אמורה לדבר,‬
‫שמעתי את הרעש החזק ביותר ששמעתי בחיי.‬
‫והכול החשיך.‬
‫תרגום כתוביות: כפיר מי-בר‬